**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ**

**ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ»**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

1. **Իրավական ակտի անհրաժեշտությունը (նպատակը).**

Հայաստանի Հանրապետության կառավարության որոշման նախագծով (այսուհետ Նախագիծ)նախատեսվում է ՀՀ առողջապահության նախարարությանը 2022 թվականի պետական բյուջեով հատկացված միջոցներից 199,521.9 հազար ՀՀ դրամը հատկացնել ՀՀ պաշտպանության նախարարությանը` ոչ ֆինանսական ակտիվների գծով 2022 թվականի պետական բյուջեով նախատեսված լրացուցիչ ծախսերի ֆինանսավորման նպատակով։

Նախագծով նվազեցվում են ՀՀ առողջապահության նախարարության 2022 թվականի պետական բյուջեի «1126. Առողջապահության ոլորտում պետական քաղաքակության մշակում, ծրագրերի համակարգում և մոնիտորինգ» ծրագրի «31003. Առողջապահական կազմակերպությունների կառուցում, վերակառուցում» միջոցառմամբ նախատեսված գումարի մի մասը: Անհրաժեշտություն է առաջանալու 2022 թվականին նվազեցվող գումարները` նախագծում նշված չափերով, հետագայում վերաբաշխել ըստ տարիների:

Նվազեցումները կատարվում են ընթացիկ կապիտալ ծրագրերից, որոնց թերակատարումները հիմնականում պայմանավորված են շինարարական աշխատանքների` նախատեսված ժամկետից, ուշ մեկնարկմամբ, ինչպես նաև շինարարական աշխատանքների նախագծային փաստաթղթերի որոշակի փոփոխություններով: Վերոնշյալով պայմանավորված 2022 թվականի նախատեսված աշխատանքները հնարավոր չէ լիարժեք կատարել:

1. **Ընթացիկ իրավիճակը և խնդիրները.**

Նախագծով նախատեսվում է ՀՀ պաշտպանության նախարարության «1169. ՀՀ պաշտպանության ապահովում» ծրագրի «31001. «ՀՀ պաշտպանության նախարարության շենքային պայմանների բարելավում» միջոցառման շրջանակներում 2022 թվականի պետական բյուջեով չնախատեսված ծախսերի ֆինանսավորման նպատակով հատկացնել 199,521.9 հազար ՀՀ դրամ՝ բյուջետային ծախսերի տնտեսագիտական դասակարգման «Շենքերի և շինությունների շինարարություն» հոդվածով։

1. **Կարգավորման նպատակը և բնույթը.**

Որոշման նախագծի ընդունմամբ կապահովվի ՀՀ պաշտպանության նախարարության բնականոն գործունեությունը։

1. **Նախագծի մշակման գործընթացում ներգրավված ինստիտուտները և անձինք.**

Կառավարության որոշման նախագծի մշակումն իրականացրել են Առողջապահության նախարարության ֆինանսատնտեսագիտական վարչության աշխատակիցները:

1. **Իրավական ակտի կիրառման դեպքում ակնկալվող արդյունքը.**

ՀՀ պաշտպանության նախարարության բնականոն գործունեության ապահովում։

1. **Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

Նախագծի ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի առաջանում:

1. **ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.**

Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։

Նախագծի մշակման համար կիրառված իրավական ակտերն են` «Հայաստանի Հանրապետության 2022 թվա­կանի պետական բյուջեի մա­սին» օրենքը և ՀՀ կառավարության 2021 թվականի դեկտեմբերի 23-ի N 2121-Ն որոշումը:

1. **«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

Նախագծի ընդունումը բխում է կառավարության 2021-2026թթ. ծրագրի «Անվտանգություն և արտաքին քաղաքականություն» բաժնի «Պաշտպանության ոլորտ, զինված ուժերի բարեփոխումներ» ենթաբաժնի դրույթներից: